《梦游天姥吟留别》赏析海客谈瀛洲，烟涛微茫信难求。
越人语天姥，云霞明灭或可睹。
天姥连天向天横，势拔五岳掩赤城。
天台四万八千丈，对此欲倒东南倾。
我欲因之梦吴越，一夜飞度镜湖月。
湖月照我影，送我至剡溪。
谢公宿处今尚在，渌水荡漾清猿啼。
脚著谢公屐，身登青云梯。
半壁见海日，空中闻天鸡。
千岩万转路不定，迷花倚石忽已暝。
熊咆龙吟殷岩泉，栗深林兮惊层巅。
云青青兮欲雨，水澹澹兮生烟。
列缺霹雳，丘峦崩摧。洞天石扉，訇然中开。
青冥浩荡不见底，日月照耀金银台。
霓为衣兮风为马，云之君兮纷纷而来下。
虎鼓瑟兮鸾回车，仙之人兮列如麻。
忽魂悸以魄动，恍惊起而长嗟。
惟觉时之枕席，失向来之烟霞。
世间行乐亦如此，古来万事东流水。
别君去时何时还，且放白鹿青崖间，
须行即骑访名山。安能摧眉折腰事权贵，
使我不得开心颜。
作品赏析
【注释】：
瀛州：传说中的海上三座神仙山之一，另两座名蓬莱、方丈。天姥：山名，在今浙江省新昌县东。赤城：山名，在今浙江省天台县北，天台山的南面。镜湖：又名鉴湖，在今浙江省绍兴市南。剡溪：水名，在今浙江省嵊县南。谢公屐：谢公，南朝诗人谢灵运。据《南史·谢灵运传》记载，他“寻山陟岭，必造幽峻